**BOSNA I HERCEGOVINA**

**Federacija Bosne i Hercegovine**

**TUZLANSKI KANTON**

**Općina Srebrenik**

**JU OSNOVNA ŠKOLA „ŠPIONICA“**

**Broj: 431/20.**

**Špionica, 07.06.2021. godine**

Na osnovu člana 19. stav (4) Zakona o izmjenama i dopunama Zakona o osnovnom odgoju i obrazovanju („Službene novine Tuzlanskog kantona“ broj: 8/21) i Odluke Školskog odbora o raspisivanju konkursa za izbor i i menovanje direktora, broj: 430/21 od 17.05.2021. godine, JU Osnovna škola „ Špionica“ objavljuje

**K O N K U R S**

**za izbor i imenovanje direktora JU Osnovna škola „Špionica“**

**Opis poslova:**

**I**

Direktor škole rukovodi školom i obavlja poslove u skladu sa članom 111. Stav 1.Zakona o osnovnom odgoju i obrazovanju-prečišćeni tekst („Službebe novine TK „ brpj:10/210 i 8/21), kao i drugim važećim propisima kojima su određeni poslovi direktora osnovne škole koje imaju status javne ustanove, odnosno kojima je uređen sistem rukovođenja javnim ustanovama osnovnog obrazovanja na području Tuzlanskog kantona (dalje TK).

**II**

**Opći uslovi:**

Kandidat za direktora škole mora ispunjavati sljedeće opće uslove:

a) da je državljanin Bosne i Hercegovine,

b) da je zdravstveno sposoban za obavljanje poslova direktora škole,

c) da se na njega ne odnosi član IX stav (1) Ustava BiH,

d) da nije osuđivan za krivično djelo,

e) da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, stručnog saradnika ili direktora škole.

**Posebni uslovi:**

Kandidat za direktora škole, pored općih uslova mora ispunjavati i sljedeće posebne uslove:

1. da ima najmanje VII stepen stručne spreme, odnosno visoko obrazovanje najmanje prvog ciklusa Bolonjskog sistema studiranja,
2. da ima pet godina radnog iskustva poslije sticanja odgovarajuće stručne spreme na poslovima nastavnika ili stručnog saradnika škole,
3. da ima položen stručni ispit za samostalan rad na poslovima nastavnika ili stručnog saradnika,
4. da ima program rada i razvoja škole za period na koji se imenuje direktor,
5. da nije član izvršnih organa političkih stranaka,
6. da mu nije u posljednje tri godine prije dana objavljivanja konkursa otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
7. da nema direktan finansijski ili drugi lični interes u JU Osnovna škola „Špionica“, koji bi mogao dovesti do sukoba sa njegovom dužnošću direktora,
8. da nije pravosnažno osuđen za neko od krivičnih dijela iz člana 87.stav (1), Zakona o osnovnom odgoju i obrazovanju – prečišćeni tekst („Službene novine TK“ 10/20 i 8/21) što ga čini nepodobnim za rad sa djecom;
9. da u toku mandata ne stiče uslove za odlazak u penziju shodno odredbama Zakona o radu („Sl.novine FbiH“, broj: 26/16 i 89/18),

j)da nije u posljednje četiri godine zbog svoje krivice bio razriješen dužnosti direktora neke od odgojno – obrazovnih ustanova,

k) da nije obavljao dužnost direktora dva uzastopna mandata u Javnoj ustanovi Osnovna škola „Špionica“ u Špionici;

**Za direktora škole ne može biti imenovano lice koje ne ispunjava opće i posebne uslove konkursa.**

Uz prijavu na konkurs, koja sadrži kraću biografiju, kandidati su dužni dostaviti dokaz o

ispunjavanju svih uslova (općih i posebnih), odnosno sljedeću dokumentaciju (original ili

ovjerene kopije ne starije od šest mjeseci):

1. Uvjerenje o državljanstvu,

2. Dokaz o stručnoj spremi,

3. Potvrda o radnom iskustvu, izdata od strane škole da ima najmanje pet godina radnog iskustva,

4. Uvjerenje izdato od strane nadležnog suda da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, stručnog saradnika ili direktora škole,

5. Uvjerenje o položenom stručnom ispitu za samostalan rad u oblasti obrazovanja,

na poslovima nastavnika ili stručnog saradnika poslije sticanja odgovarajuće stručne spreme,

6. Program rada i razvoja JU Osnovna škola „Špionica“, za period na koji se imenuje direktor,

7. Ovjerena izjava kandidata da se na njega ne odnosi član IX stav (1) Ustava BiH,

8. Ovjerena izjava kandidata da nije pravosnažno osuđen za neko od krivičnih dijela iz člana87.stav (1) Zakona o osnovnom odgoju i obrazovanju („Sl.novine TK“ br.10/20 i 8/21) što ga čini nepodobnim za rad sa djecom,

9. Ovjerena izjava kandidata da nije član izvršnih organa političkih stranaka,

10. Ovjerena izjava kandidata da u posljednje četiri godine zbog svoje krivice nije razriješen dužnosti direktora neke od odgojno obrazovnih ustanova i da u mandatnom periodu shodno odredbama Zakona o radu („Sl.novine FBiH, br.26/16 i 89/18) ne stiče uslove za odlazak u penziju,

11. Ovjerena izjava kandidata da nema direktan finansijski ili drugi lični interes u JU Osnovna škola „Špionica“, koji bi mogao dovesti do sukoba sa njegovom dužnošću direktora,

12. Ovjerena izjava kandidata da nije obavljao dužnost direktora dva mandata u istoj školi u kojoj konkuriše za direktora,

13. Da u mandatnom periodu ne stiče uslove za odlazak u penziju.

Škola zadržava pravo od kandidata tražiti i drugu dokumentaciju kojom se dokazuje ispunjavanje uslova za imenovanje na dužnost direktora škole, koju su kandidati dužni dostaviti na poseban zahtjev Školskog odbora JU Osnovna škola „Špionica“ u Špionici

Pod ovjerenom izjavom podrazumijeva se izjava ovjerena od strane nadležnog gradskog ili općinskog organa, odnosno izjava ovjerena od strane notara.

Kandidat koji bude imenovan za direktora dužan je prije stupanja na dužnost dostaviti :

- Ljekarsko uvjerenje nadležne zdravstvene ustanove (ne starije od 3 mjeseca) i

- Izjavu ovjerenu od strane nadležnog organa o odstupanju sa pozicije predsjednika ili člana Školskog odbora ukoliko je u tom momentu obavljao navedenu dužnost.

**III**

**Rok za dostavljanje prijava**

Rok za dostavljanje prijava na ovaj konkurs je 15 (ptnaest) dana od dana objavljivanja u dnevnom listu „Dnevni avaz“.

Prijave na konkurs sa traženom dokumentacijom mogu se dostaviti neposredno na protokol Javne ustanove Osnovna škola „Špionica“ u Špionici ili putem pošte preporučenom pošiljkom na adresu: **JU Osnovna škola „Špionica“ u Špionici, 75356 Špionica.**

**Sa naznakom: (Konkurs za izbor i imenovanje direktora Osnovne škole „Špionica“ – NE OTVARATI)**

Nepotpune i neblagovremene prijave neće se uzimati u razmatranje.

**IV**

**Postupak imenovanja direktora**

Nakon provjere blagovremenosti i potpunosti pristiglih prijava Školski odbor sastavlja listu kandidata koji ispunjavaju uslove tražene ovim konkursom.

Za kandidate koji ispunjavaju uslove tražene ovim konkursom Školski odbor će pribaviti stručno mišljenje Pedagoškog zavoda TK, a nakon toga, za kandidate koji su dobili pozitivno stručno mišljenje, saglasnost Ministarstva obrazovanja i nauke TK.

Za direktora škole Školski odbor imenuje kandidata koji je predhodno dobio pozitivno stručno mišljenje Pedagoškog zavoda TK, saglasnost Ministarstva i nauke TK i za kojeg je glasala većina od ukupnog broja članova školskog odbora, na osnovu vlastite ocjene dostavljenog Programa rada i razvoja škole za period na koji se imenuje direktor.

Kandidat koji nije dobio Saglasnost Ministarstva obrazovanja i nauke TK ne može biti imenovan za direktora škole.

Odluka Školskog odbora o imenovanju direktora je konačna.

Stupanjem na dužnost imenovani direktor zaključuje Ugovor o obavljanju poslova direktora Javne ustanove Osnovna škola „Špionica“ u Špionici, na puno radno vrijeme, koji u ime škole potpisuje predsjednik Školskog odbora ili drugo za to ovlašćeno lice.

**V**

**Period imenovanja**

Direktor škole imenuje se na mandat- period od četiri (4) godine.

**VI**

**Način obavještavanja kandidata o rezultatima konkursa**

O rezultatima ovog konkursa kandidati će biti obaviješteni u pisanoj formi, u roku od osam (8) dana nakon donošenja Odluke o imenovanju direktora.

**Predsjednik Školskog odbora**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**/Muharem Bajraktarević/**